EkBass/fiwiki-20250220-pages-articles huggingface dataset:
Awdaghost

Awdaghost (myös Aoudaghost, Audaghost, Awdaghust) oli keskiaikainen kaupunki nykyisen Mauritanian eteläosassa. 800–1000-luvuilla se oli tärkeä Ghanan valtakunnan ja Pohjois-Afrikan välisen karavaanikaupan välittäjä. Ghanan pohjoisrajalla sijainnut Awdaghost oli ilmeisesti Sanhadja-ryhmään kuuluneiden zenagaberberien perustama. 900-luvun lopussa se oli laajan valtakunnan pääkaupunki. Kaupungissa asuneet arabit ja berberit harjoittivat kaupankäyntiä, käsityöammatteja, maanviljelyä ja karjanhoitoa. Kaupankäynnin perustan muodosti Ghanasta tuotu kulta. Tärkein karavaanireitti johti Taghazan kautta Marokon Sidjilmasaan Almoravidit valloittivat ja hävittivät Awdaghostin vuonna 1054/1055. Vuosisadan loppuun mennessä se liitettiin Ghanan valtakuntaan. Kaupunki säilytti asemansa kaupan keskuksena 1200-luvun loppuun saakka, minkä jälkeen se rappeutui nopeasti. Myöhemmin paikalle syntyi pienempiä asutuksia. Awdaghostin rauniot, joista nykyään käytetään nimitystä Tegdaoust, sijaitsevat 35 kilometriä Tamchakettista koilliseen. Vuodesta 1960 lähtien suoritetuissa arkeologisissa kaivauksissa on löydetty kivestä ja savitiilistä rakennettuja taloja, joiden arkkitehtuuri on samanlaista kuin Oualatassa, Tichittissä ja Chinguettissa. ==Lähteet== Luokka:Hodh El Gharbin alue Luokka:Mauritanian historia
Jonna Berghem

__NOTOC__ Jonna Susanne Berghem (s. 25. helmikuuta 1993 Tammisaari) on suomalainen aita- ja pikajuoksija, joka edustaa Esbo Idrottsföreningiä. Vuosina 2010–2023 hän edusti Hangö IK:ta ja 2014–2024 HIK Friidrottia. Barcelonan alle 20-vuotiaiden MM-kisoissa 2012 Berghem eteni 100 metrin aitajuoksussa välieriin ajalla 13,78. Välierässään hän oli neljäs ajalla 13,64 ja selvisi sadasosan turvin loppukilpailuun. Finaalissa Berghem oli kuudes ja teki 2,4 metrin vastatuuleen uuden ennätyksensä 13,56. Hän voitti samana vuonna 100 metrin aitojen alle 20-vuotiaiden Pohjoismaiden-mestaruuden. Tampereen alle 23-vuotiaiden EM-kilpailuissa 2013 Berghem karsiutui 200 metrin alkuerissä ja oli Suomen joukkueessa seitsemäs 4 × 100 metrin viestissä. Vaasan Kalevan kisoissa 2013 Berghem oli 200 metrillä hopealla ajalla 23,91 ja Oulun Kalevan kisoissa 2016 pronssilla sekä 200 metrillä ajalla 24,15 että 400 metrillä ennätysajallaan 55,22. Seinäjoen Kalevan kisoissa 2017 Berghem voitti 400 metrin aidoissa Suomen mestaruuden ennätysajallaan 58,05. Sisäratojen SM- kilpailuissa hän on saavuttanut 60 metrillä hopeaa 2015 ja 2016, 200 metrillä kultaa 2016 ja 2017 ja hopeaa 2015, 400 metrillä hopeaa 2017 sekä 60 metrin aidoissa pronssia 2011. Berghemillä on hallissa 300 metrillä Suomen kaikkien aikojen kolmanneksi paras aika 37,92, jonka hän juoksi Jyväskylässä 2. helmikuuta 2016. == Henkilökohtaiset ennätykset == === Ulkoradoilla === Laji Aika Paikka Päivä 100 m 11,81 Turku 15.7.2014 200 m 23,76 Tukholma 8.9.2013 400 m 54,72 Turku 9.8.2017 100 m aidat 13,56 Barcelona 15.7.2012 400 m aidat 57,90 Taipei 25.8.2017 === Sisäradoilla === Laji Aika Paikka Päivä 60 m 7,43 Jyväskylä 2.2.2016 100 m 11,87 Tampere 2.2.2015 200 m 23,79 Jyväskylä 7.2.2015 300 m 37,92 Jyväskylä 2.2.2016 400 m 55,19 Helsinki 28.1.2017 60 m aidat 8,44 Jyväskylä 19.2.2012 Lähde == Lähteet == Luokka:Suomalaiset pika-aitajuoksijat Luokka:Suomalaiset pikajuoksijat Luokka:Vuonna 1993 syntyneet Luokka:Elävät henkilöt
I Could Fall in Love

"I Could Fall in Love" on meksikolaisen Selenan esittämä kappale vuodelta 1995. Se oli ensimmäinen single hänen 5. studioalbumistaan Dreaming of You (1995). Sen ovat tehneet Keith Thomas. Kappale debytoi Yhdysvaltain Billboard Hot 100 Airplay -musiikkilistalla sijalle 8. "I Could Fall in Love" voitti American Society of Composers, Authors and Publishers-palkinnon "Most Performed Song". "I could fall in love" voitti Tejano Music Awards-palkinnon "Crossover Song of the Year". == Listasijoitukset == Lista (1995/1996) Korkein sijoitus Kanada RPM Top Singles Chart 10 Kanada RMP Adult Contemporary 1 Uusi- Seelanti Top 40 10 Tokyo Hot 100 37 Yhdysvallat Billboard Hot Latin Tracks 2 Yhdysvallat Billboard Latin Tropical/Salsa Airplay 4 Yhdysvallat Billboard Latin Regional Mexican Airplay 5 Yhdysvallat Billboard Latin Pop Airplay 1 Yhdysvallat Billboard Hot 100 Recurrent Airplay 3 Yhdysvallat Billboard Hot Adult Contemporary Recurrent 6 Yhdysvallat Billboard Adult Contemporary 12 Yhdysvallat Billboard Top 40 Mainstream 15 Yhdysvallat Billboard Rhythmic Top 40 5 Yhdysvallat Billboard Adult Top 40 17 Yhdysvallat Billboard Hot 100 Airplay 8 ==Lähteet== == Aiheesta muualla == * Discogs Luokka:Vuoden 1995 kappaleet Luokka:Selenan kappaleet
Yakup Kılıç

Yakup Kılıç (s. 13. heinäkuuta 1986 Elâzığ) on turkkilainen nyrkkeilijä ja olympiamitalisti. Hän edustaa seuratasolla istanbulilaista Fenerbahçe SK:ta. Kılıç voitti vuonna 2005 pronssia Välimeren kilpailuissa alle 57-kiloisten sarjassa ja sai samassa painoluokassa MM-kisojen pronssimitalin Chicagossa 2007. Hän oli Pekingin olympialaisissa 2008 pronssilla 57 kilon sarjassa ja kilpaili seuraavalla kaudella alle 60-kiloisissa, joissa hän voitti pronssia Välimeren kisoista. == Lähteet == Luokka:Turkkilaiset nyrkkeilijät Luokka:Turkkilaiset olympiamitalistit Luokka:Vuonna 1986 syntyneet Luokka:Elävät henkilöt
Utahin sota

Utahin sota oli Utahin territorion mormonisiirtolaisten ja Yhdysvaltain asevoimien välinen konflikti vuosina 1857-58. Konfliktin juuret olivat territorion mormonien ja ei-mormonien välisissä kiistoissa sekä mormonien harjoittamassa moniavioisuudessa ja pyrkimyksessä teokratian lisäämiseen hallinnossaan. Myös mormonikapinana, mormonisotana ja Utahin kampanjana tunnetussa konfliktissa ei käyty merkittäviä taisteluita ja tilanne ratkesi lopulta neuvottelujen avulla. == Tausta == Yhdysvalloissa mormoneihin suhtauduttiin jo Joseph Smithin aikana varauksellisesti, koska näillä oli tapana muuttaa uusille alueille isoina joukkoina ja äänestää yhtenäisesti, mikä aiheutti huolta ei-mormonien keskuudessa. Mormonit olivat kokeneet vainoa Missourissa ja Ohiossa 1820–1830 -luvuilla: uskontokunnan edustajat häädettiin Missourin alueelta kahdesti. Ohiossa Smith tervattiin ja hän lähti osavaltiosta paetakseen petossyytteitä. Utahin Salt Lake -laaksoon mormonit saapuivat 24. heinäkuuta 1847. Mormoneita johtava Brigham Young valittiin Utahin territorion kuvernööriksi vuonna 1851. Hänen kaudellaan territorio oli käytännössä teokratia. James Buchanan nousi Yhdysvaltain presidentiksi vuonna 1856. Youngin kuvernöörikausi oli virallisesti päättynyt kaksi vuotta aikaisemmin, mutta koska hänen seuraajansa ei ollut nimitetty, hän oli lakiteknisesti edelleen territorion kuvernööri. Useat territorion viranomaiset, jotka eivät olleet mormoneita, erosivat pian virassa aloittamisen jälkeen ja valittivat Washingtoniin, että mormonit uhkailevat heitä väkivallalla ja toisinaan jopa toteuttivat näitä uhkauksia. Mormonit sen sijaan väittivät, että uskontokuntaan kuulumattomat virkamiehet juopottelevat ja ahdistelevat mormoninaisia. == Yhdysvaltain vastaus == Yhdysvaltain hallitus lähetti armeijan kukistamaan mormonikapinaa, jota ei itse asiassa ollut olemassakaan. Kampanja sitoi jopa kolmanneksen maan asevoimista. Mormonit olivat valmiita polttamaan pääkaupunkinsa; kiista kulminoitui huhtikuussa 1858 hallituksen joukkojen marssiin Salt Lake Cityyn, josta mormonit olivat jo paenneet väliaikaisesti vuorille. Konflikti päättyi Brigham Youngin suostuessa sopimukseen Yhdysvaltain presidentti James Buchananin kanssa, vaikka hän kielsi territorion koskaan kapinoineen liittovaltiota vastaan. == Jälkivaikutukset == Buchanan armahti kaikki osalliset mormonit ja lähetti kahden miehen valtuuskunnan viemään viestiä Utahiin. Young ja muut mormonit hyväksyivät tarjouksen sillä ehdolla, että Alfred Cumming nimitetään uudeksi kuvernööriksi ja että Utahin territorion alueelle perustetaan pysyvä varuskunta. Kun armeija saapui rakentamaan sitä 26. heinäkuuta 1858, katsottiin mormonisodan päättyneen. Yhdysvaltain sisällissodan alettua Washingtonin kiinnostuksenkohde ohjautui muualle. Abraham Lincolnin kerrotaan sanoneen mormonien edustajille Washingtonissa, että "jos hän [Brigham Young] jättää minut rauhaan, minä jätän hänet rauhaan". == Lähteet == Luokka:Kristittyjen vainot Luokka:Mormonismin historia Luokka:Utahin historia Luokka:Yhdysvaltain sotahistoria Luokka:1857
Amor Prohibido (albumi)

__NOTOC__ Amor Prohibido on Selenan neljäs studioalbumi, joka julkaistiin 23. maaliskuuta 1994 levymerkillä EMI Latin. Albumi debytoi Yhdysvalloissa Billboard 200 -listan sijalla 29. == Kappaleet == == Arvostelut == * Allmusic: Allmusic review == Lähteet == Luokka:Vuoden 1994 albumit Luokka:Selenan albumit
Dreaming of You (Selenan albumi)

__NOTOC__ Dreaming of You on Selenan neljäs studioalbumi, joka julkaistiin 18. heinäkuuta 1995 levymerkillä EMI Latin. Albumi debytoi Yhdysvalloissa Billboard 200 -listan ensimmäisellä sijalla. == Kappaleet == == Arvostelut == * Allmusic: Allmusic review * Entertainment Weekly: BEntertainment Weekly: Album review == Lähteet == Luokka:Vuoden 1995 albumit Luokka:Selenan albumit
Selena Live!

__NOTOC__ Selena Live! on Selenan livealbumi, joka julkaistiin 4. toukokuuta 1993 levymerkillä EMI Latin. Albumi nousi kaksi vuotta julkaisunsa jälkeen Billboard 200 -listan sijalle 79. == Kappaleet == == Arvostelut == * Allmusic: Allmusic review == Lähteet == Luokka:Vuoden 1993 konserttitallenteet Luokka:Selenan albumit
Norbert Keßlau

Norbert Keßlau (s. 13. heinäkuuta 1962 Dortmund) on saksalainen entinen soutaja ja olympiamitalisti. Hän edusti seuratasolla dortmundilaista Ruderklub Hansaa. Keßlau oli vuonna 1979 nuorten MM-kilpailuissa mukana maansa pronssia voittaneessa perämiehellisten nelikkojen joukkueessa ja sai samasta lajista hopeaa 1980. Hän voitti perämiehettömissä nelikoissa aikuisten maailmanmestaruuden Duisburgissa 1983 ja sousi maansa joukkueessa myös Los Angelesin olympiakisoissa 1984, joissa Länsi-Saksa sijoittui neljänneksi. Keßlau voitti MM-kisoissa kultaa 1985 ja hopeaa 1986, mutta vuonna 1987 joukkue jäi seitsemänneksi. Hän oli mukana voittamassa pronssia vuoden 1988 olympialaisista, ja MM-kisoissa 1989 Keßlau kilpaili kahdeksikoissa, joissa Länsi-Saksa sai kultaa. Keßlau voitti maansa mestaruuskilpailuissa viisi kultaista ja yhden hopeisen mitalin perämiehettömistä nelikoista, jonka lisäksi hän sai kahdeksikoista kolme kultaa ja yhden hopean. == Lähteet == Luokka:Saksalaiset soutajat Luokka:Saksalaiset olympiamitalistit Luokka:Vuonna 1962 syntyneet Luokka:Elävät henkilöt
Entre a Mi Mundo

__NOTOC__ Entre a Mi Mundo on Selenan kolmas studioalbumi, joka julkaistiin 6. toukokuuta 1992 levymerkillä EMI Latin. Albumi debytoi Yhdysvalloissa Billboard 200 -listan sijalla 97. == Kappaleet == == Lähteet == Luokka:Vuoden 1992 albumit Luokka:Selenan albumit
Ven Conmigo

__NOTOC__ Ven Conmigo on Selenan toinen studioalbumi, joka julkaistiin 6. lokakuuta 1990 levymerkillä EMI Latin. Vuonna 2019 albumi valittiin mukaan Yhdysvaltain kongressin kirjaston National Recording Registry -kokoelmaan, johon kootaan esteettisesti, historiallisesti tai kulttuurisesti merkittäviä yhdysvaltalaisia äänitteitä.Complete National Recording Registry Listing, Library of Congress. Viitattu 7.9.2020. == Kappaleet == == Arvostelut == * Allmusic: Allmusic review == Lähteet == Luokka:Vuoden 1990 albumit Luokka:Selenan albumit
Selena (albumi)

Selena on Selenan ensimmäinen studioalbumi, joka julkaistiin vuonna 1989 levymerkillä EMI.Discogs: Selena – Selena == Kappaleet == == Arvostelut == * Allmusic: Allmusic review == Lähteet == Luokka:Vuoden 1989 esikoisalbumit Luokka:Selenan albumit
Akiko Kawase

Akiko Kawase (; s. 13. heinäkuuta 1971 Tokio) on japanilainen entinen taitouimari ja olympiamitalisti. Hän oli voittamassa pronssia Atlantan olympialaisissa 1996 joukkueohjelmasta. Kawase saavutti joukkuepronssia myös Rooman MM-kilpailuissa 1994. == Lähteet == * Kawasen profiili sports- reference.com -sivustolla === Viitteet === Luokka:Japanilaiset taitouimarit Luokka:Japanilaiset olympiamitalistit Luokka:Vuonna 1971 syntyneet Luokka:Elävät henkilöt
Kátia Lopes

Kátia Andreia Caldeira Lopes (s. 13. heinäkuuta 1973 Rio de Janeiro) on brasilialainen entinen lentopalloilija ja olympiamitalisti. Hän edusti seuratasolla riodejaneirolaista Flamengoa. Lopes pelasi seitsemän ottelua Sydneyn olympialaisissa 2000, joissa Brasilia voitti pronssia. == Lähteet == * Lopesin profiili sports-reference.com -sivustolla Luokka:Brasilialaiset lentopalloilijat Luokka:Brasilialaiset olympiamitalistit Luokka:Vuonna 1973 syntyneet Luokka:Elävät henkilöt
The Seeds

The Seeds oli yhdysvaltalainen rockyhtye, joka perustettiin Los Angelesissa vuonna 1965. Yhtyeen jäseniä olivat: Sky Saxon, Daryl Hooper, Jan Savage, Rick Andridge. Yhtyeen musiikkityylejä olivat psykedeelinen rock, garage rock, proto punk ja acid rock. ==Studioalbumit== *The Seeds (1966) *A Web of Sound (1966) *Future (1967) *A Full Spoon of Seedy Blues (as the Sky Saxon Blues Band) (1967) *Raw & Alive in Concert at Merlin's Music Box (1968) *Fallin Off the Edge (1977) *Bad Part Of Town (1982) *Evil Hoodoo (1988) *Travel With Your Mind (1993) *Back to the Garden (2008) Luokka:Acid rock -yhtyeet Luokka:Yhdysvaltalaiset rockyhtyeet Luokka:1960-luvun rockyhtyeet ja -artistit Luokka:Yhdysvaltalaiset punkyhtyeet
Juho Saarikoski

Juho Mikael Saarikoski (s. 19. toukokuuta 1993 Pori) on suomalainen moukarinheittäjä, joka edustaa Tampereen Pyrintöä. Hänen valmentajansa on Antti Saarikoski. Saarikoski selviytyi alle 20-vuotiaiden MM-kisoissa Barcelonassa 2012 moukarinheiton finaaliin karsinnan neljänneksi parhaalla tuloksella 73,85 m.http://yle.fi/urheilu/moukarimiehet_linkosivat_loppukilpailuun/6217501 Finaalissa hän sijoittui seitsemänneksi kuuden kilon moukarin ennätyksellään 74,89 m.http://www.iaaf.org/mini/wjc12/Results/ResultsByDate.aspx?racedate=07-14-2012/sex=M/discCode=HTJ/combCode=hash/roundCode=f/results.html#detM_HTJ_hash_f Hänen ennätyksensä miesten 7,26 kilon moukarilla on 71,52 m. Kalevan kisoissa Saarikoski oli pronssilla 2014. == Lähteet == Luokka:Suomalaiset moukarinheittäjät Luokka:Vuonna 1993 syntyneet Luokka:Elävät henkilöt
Ilmari Lahtinen

Ilmari Juho William Lahtinen (s. 12. lokakuuta 1993 Pori) on suomalainen moukarinheittäjä, joka edustaa Noormarkun Nopsaa. Hänen valmentajansa on Juha Lahtinen. Hän selviytyi alle 20-vuotiaiden MM-kisoissa Barcelonassa 2012 moukarinheiton finaaliin karsinnan kahdeksanneksi parhaalla tuloksella 73,30.http://yle.fi/urheilu/moukarimiehet_linkosivat_loppukilpailuun/6217501 Finaalissa hän sijoittui kuudenneksi kuuden kilon moukarin alle 20-vuotiaiden silloisella Suomen ennätyksellä 75,26.http://www.iaaf.org/mini/wjc12/Results/ResultsByDate.aspx?racedate=07-14-2012/sex=M/discCode=HTJ/combCode=hash/roundCode=f/results.html#detM_HTJ_hash_f Hänen ennätyksensä miesten 7,26 kilon moukarilla on 69,98. == Lähteet == Luokka:Suomalaiset moukarinheittäjät Luokka:Vuonna 1993 syntyneet Luokka:Elävät henkilöt
Mustalampi (Karstula, kirkonkylä)

Mustalampi, tai myös Korpijärvi, on Keski-Suomessa Karstulassa kirkonkylässä sijaitseva järvi. == Maantietoa == Mustalampi on 1,3 kilometriä pitkä, 900 metriä leveä, ja sen pinta-ala on 62 hehtaaria. Lammen eteläinen osa muodostuu Huutoniemen eteläpuolelle ja sitä kutsutaan Eerolanlahdeksi. Lammella ei ole kartan mukaan saaria. Se on luodattu ja siitä on julkaistu syvyyskartat. Lammen tilavuudeksi on määritetty 1,72 miljoonaa kuutiometriä ja sen keskisyvyydeksi on saatu 2,8 metriä. Sillä on kaksi syvännettä, joista eteläinen sijaitsee Eerolanlahdella ja syvempi pohjoisosassa. Pohjoisosan syvänteen syvimmässä kohdassa on 9,5 metriä syvää ja pohjoisempana on vielä 7-metrinen kohta. Järven rantaviivan pituus on 4,5 kilometriä. Sen ranta- alueet on rakennettu lähes kokonaan lammen ympäri, mutta itärannassa ulottuu kaksi peltopalstaa rantaan asti. Pohjois-, länsi- ja etelärannat kuuluvat kirkonkylän taajamaan. Kylän kautta kulkeva kantatie 58 ohittaa lammen sen pohjoispuolelta. Kylästä haarautuva seututie 636 sivuaa sen Eerolanlahdella. == Vesistösuhteet == Lampi sijaitsee Kymijoen vesistössä (vesistöaluetunnus 14) Saarijärven reitin valuma-alueen (14.6) Pääjärven alueella (14.63), jonka Päällinjärven valuma-alueeseen (14.633) järvi kuuluu. Sen valuma-alueen pinta- ala on 6,9 neliökilometriä . Lammesta alkaa laskuoja, joka päätyy Päällinjärveen. Mustalammen vedenpinnan korkeus on 147,0 metriä mpy., joten ojalle tulee pudotusta 2,4 metriä. Mustalmpeen laskee muutama oja, mutta lammen valuma-alueeseen ei kuulu muita järviä. == Lähteet == Luokka:Karstulan järvet Luokka:Pääjärven alue
Braian Toledo

Braian Ezequiel Toledo (8. syyskuuta 1993 Marcos Paz – 26. helmikuuta 2020) oli argentiinalainen keihäänheittäjä. Hänen valmentajanaan toimi Kari Ihalainen. Vuonna 2009 Toledo saavutti pronssia alle 18-vuotiaiden MM- kilpailuissa tuloksella 73,44 m. Muutamaa viikkoa myöhemmin hän sijoittui toiseksi nuorten Etelä-Amerikan mestaruuskilpailuissa ja voitti kultaa nuorten Pan-Amerikan mestaruuskilpailuissa. Vuonna 2010 Toledo voitti kultaa nuorten kesäolympialaisissa tuloksella 81,78 m ja alle 18-vuotiaiden Etelä-Amerikan mestaruuskilpailuissa tuloksella 85,32 m. Vuoden 2011 Pan-Amerikan kisoissa Toledo sijoittui kolmanneksi tuloksella 79,53 m. Lisäksi hän voitti alle 20-vuotiaiden Pan-Amerikan ja Etelä-Amerikan mestaruudet. Alle 20-vuotiaiden MM-kilpailuissa Barcelonassa 2012 hän sijoittui toiseksi tuloksella 77,09 m. Hän voitti samana vuonna Ibero-Amerikan mestaruuden ja alle 23-vuotiaiden Etelä-Amerikan mestaruuden, mutta karsiutui Lontoon olympialaisissa loppukilpailusta. Vuonna 2013 Toledo sijoittui kolmanneksi Etelä-Amerikan- mestaruuskilpailuissa. Seuraavana vuonna hän voitti alle 23-vuotiaiden Etelä- Amerikan-mestaruuden. Toledo saavutti 2015 hopeaa Etelä-Amerikan- mestaruuskilpailuissa. Pan-Amerikan kisoissa hän oli neljäs. Pekingin MM- kilpailuissa 2015 hän sijoittui kymmenenneksi kuin myös Rio de Janeiron olympialaisissa 2016. Hän voitti 2017 Etelä-Amerikan-mestaruuden, mutta karsiutui loppukilpailusta Lontoon MM-kilpailuissa. Toledo on alle 18-vuotiaiden kaikkien aikojen tilaston kärjessä. 13. helmikuuta 2010 hän heitti 700-grammaista keihästä 84,85 metriä. Aikaisempi kärkitulos oli Valeri Jordanin 83,02 m. Kolme viikkoa myöhemmin 6. maaliskuuta hän paransi kärkitulostaan heitettyään 89,34 m. Toledon ennätys miesten 800 gramman keihäällä on 83,32 m, joka on myös Argentiinan ennätys. Toledo sai surmansa moottoripyöräonnettomuudessa. == Kausien parhaat heitot == * 2009 69,84 Port- of-Spain 31.7. * 2010 73,07 Mar del Plata 4.11. * 2011 79,53 Guadalajara 28.10. * 2012 79,87 Manresa 24.7. * 2013 78,66 Buenos Aires 7.12. * 2014 77,75 Montevideo 5.10. * 2015 83,32 Peking 24.8. * 2016 81,96 Rio de Janeiro 17.8. * 2017 80,83 Raasepori 4.6. * 2018 78,57 Cochabamba 6.6. * 2019 76,35 Concepción 4.4. == Lähteet == Luokka:Argentiinalaiset keihäänheittäjät Luokka:Liikenneonnettomuudessa kuolleet Luokka:Vuonna 1993 syntyneet Luokka:Vuonna 2020 kuolleet
Harlow Townin rautatieasema

Harlow Townin rautatieasema on Greater Anglian ylläpitämä rautatieasema Harlow’n kaupungissa Essexissä Englannissa. Asemalta on liikennettä Lontoon Cityyn Liverpool Streetin rautatieasemalle ja vastakkaiseen suuntaan Stanstedin lentoasemalle ja Cambridgeen. Lisäksi junia kulkee Stratfordiin. Kaikkia junavuoroja liikennöi Greater Anglia. Osa vuoroista liikennöidään Stansted Express -nimikkeellä. Asema avattiin 9. elokuuta 1841 nimellä Burnt Mill and Netteswell. Nimi lyheni muotoon Burnt Mill tammikuussa 1843. Nykyisen nimensä asema sai 13. kesäkuuta 1960Butt 1995, s. 114 perusteellisen uudelleenrakennuksen jälkeen. == Lähteet == * === Viitteet === Luokka:Essexin rautatieliikennepaikat
Anacyclus alboranensis

Anacyclus alboranensis on raimikkien sukuun kuvattu asterikasvilaji, joka yhdistetään nykyisin läntisen Välimeren alueella useassa maassa esiintyvään kehräraimikkiin (Anacyclus valentinus). Anacyclus alboranensis ei siis enää ole hyväksytty raimikkien lajiksi. Anacyclus alboranensis -kasvia kasvaa vain Alboráninmeressä sijaitsevalla pienellä Espanjalle kuuluvalla Isla de Alborán -saarella. Alboráninmeri sijaitsee puolestaan läntisellä Välimerellä. Kasvi on saarella kotoperäinen. Se kasvaa noin 30 senttimetriä korkeaksi. Anacyclus alboranensis on täysin rauhoitettu Euroopan unionin lainsäädännöllä. Isla de Alboránilla kasvaa myös villakoihin kuvattu Senecio alboranicus, joka on toinen saaren kotoperäisistä asterikasveista. == Lähteet == == Aiheesta muualla == * Finto: Kassu – Kasvien suomenkieliset nimet: Anacyclus alboranensis * Global Biodiversity Information Facility (GBIF): Anacyclus ×alboranensis Luokka:Raimikit Luokka:Aiemmin tunnistetut kasvilajit
SuperTuxKart

SuperTuxKart on vapaa Mario Kartin tapainen kilpailupeli Linuxille. Pelissä on Tuxin lisäksi ohjattavana monien muiden avointen ohjelmistoprojektien hahmoja kuten Puffy, Mozilla ja BSD-demoni. SuperTuxKart löytyy useimpien Gnu/Linux jakeluiden pakettivarastoista. SuperTuxKart on ohjelmoitu C++ ohjelmointikielellä ja käyttää OpenAL -kirjastoa ääniin. ==Katso myös== *Tux Racer ==Lähteet== ==Aiheesta muualla== *Kotisivu *Kehittäjien blogi Luokka:Linux-pelit Luokka:Ajopelit Luokka:Vapaat ohjelmistot
Bishop’s Stortfordin rautatieasema

Bishop’s Stortfordin rautatieasema on Greater Anglian ylläpitämä rautatieasema Bishop's Stortfordin kaupungissa Hertfordshiressä Englannissa. Asemalta on liikennettä Lontoon Cityyn Liverpool Streetin rautatieasemalle ja vastakkaiseen suuntaan Stanstedin lentoasemalle ja Cambridgeen. Lisäksi junia kulkee Stratfordiin. Kaikkia junavuoroja liikennöi Greater Anglia. Osa vuoroista liikennöidään Stansted Express -nimikkeellä. Bishop’s Stortfordin asema on avattu 16. toukokuuta 1842. Sitä käytti kaudella 2014–2015 vähän yli kolme miljoonaa matkustajaa. == Lähteet == * === Viitteet === Luokka:Hertfordshiren rautatieliikennepaikat
Playoffien paras pelaaja -palkinto (rullakiekko)

Playoffien paras pelaaja -palkinto on Suomen Jääkiekkoliiton vuosittain rullakiekon SM-liigan pudotuspelien parhaalle pelaajalle myöntämä tunnustuspalkinto. Palkinto on jaettu vuodesta 2001 alkaen. ==Palkinnon saajat== Kausi Joukkue Pelaaja Kansalaisuus 2001 Team Mission Kiekko-67 Ville Vahalahti 2002 MahtiAnkat Jarno Ekman 2003 Roller Eagles Matias Valavuo 2004 MahtiAnkat Aki Tuominen 2005 Devils Sami Markkanen 2006 Thunder Karo Koivunen 2007 Näätä Rollers Kari Lohtander 2008 Pahalampi Ossi Pellinen 2009 Vuorelan Veikot Petri Karhu 2010 Pahalampi Jori Lehterä 2011 Koovee Rollers Markus Jokinen 2012 Vuorelan Veikot Pat Ahosilta 2013 Pahalampi Jani Laine 2014 Pahalampi Sasu Hovi 2015 Vuorelan Veikot Janne Laakkonen 2016 Vuorelan Veikot Petri Partanen 2017 Pahalampi Teemu Lepaus 2018 Koovee Rollers Juha Taponen ==Lähteet== Luokka:Rullakiekon SM-liigan palkinnot
Stansted Mountfitchetin rautatieasema

Stansted Mountfitchetin rautatieasema on Greater Anglian ylläpitämä rautatieasema Stansted Mountfitchetin kylässä Essexissä Englannissa. Asemalta on liikennettä Lontoon Cityyn Liverpool Streetin rautatieasemalle ja vastakkaiseen suuntaan Stanstedin lentoasemalle ja Cambridgeen. Lisäksi junia kulkee Stratfordiin. Kaikkia junavuoroja liikennöi Greater Anglia. Osa vuoroista liikennöidään Stansted Express -nimikkeellä. Stansted Mountfitchetin asema on avattu 30. heinäkuuta 1845 nimellä Stanstead. Nimi muuttui muotoon Stansted joulukuussa 1890, ja nykyisen nimensä asema sai 29. syyskuuta 1990 hieman ennen Stanstedin lentoaseman rautatieyhteyden valmistumista. Alkuperäinen asemarakennus on edelleen käytössä. == Lähteet == * === Viitteet === Luokka:Essexin rautatieliikennepaikat
Vuoden rullakiekkoilija

Vuoden rullakiekkoilija on Suomen Jääkiekkoliiton vuosittain myöntämä tunnustuspalkinto. ==Palkinnon saajat== Kausi Joukkue Pelaaja 1999 Team 957 Ville Nieminen 2000 MahtiAnkat Kimmo Kuhta 2001 Näätä Rollers Sami Järvenpää 2002 Näätä Rollers Kimmo Lisko 2003 GrIFK Kari Kalto 2004 Devils Ari Luostarinen 2005 Thunder Karo Koivunen 2006 Roller Eagles Teemu Virtala 2007 MahtiAnkat Aki Tuominen 2008 Pahalampi Sasu Hovi 2009 Devils Sami Markkanen 2010 Devils Sami Markkanen 2011 Vuorelan Veikot Lasse Lappalainen 2012 2013 2014 Koovee Rollers Markus Jokinen 2015 Pahalampi Jimi Palanto 2016 Vuorelan Veikot Petri Partanen 2017 Pahalampi Teemu Lepaus ==Lähteet== Luokka:Rullakiekon SM-liigan palkinnot
Jahtimakkara

Jahtimakkara on sianlihasta valmistettu, sipulilla tai valkosipulillahttp://www.lihajaloste-korpela.fi/jahtimakkara.php maustettu leikkelemakkara.http://www.tapola.fi/tapola/index.php?sivu=jahtimakkarahttp://www.kivikylan.fi/etusivu/tuotteet/leikkelemakkarat/jahtimakkara http://www.kolumbus.fi/rahola/sanastot/makkara.html Saksalaiseen jagdwurstiin perustuva jahtimakkara muistuttaa lauantaimakkaraa. Sitä myydään sekä siivutettunahttp://www.atria.fi/tuotteet/Sivut/Tuote.aspx?tuoteid=7156 että tankona. Sosiaali- ja terveysministeriön alaisen Terveyden ja hyvinvoinnin laitoksen ylläpitämän Fineli-koostumustietokannan mukaan jahtimakkaran ravintosisällöstä on keskimäärin 17,1 % rasvaa, 10,2 % proteiinia ja 5,8 % hiilihydraatteja. Luvut edustavat jahtimakkaran tuotekeskiarvoa. Makkaran energiasisältö on keskimääräin noin 900 kJ / 100 g, josta 70 % tulee rasvasta. == Lähteet == Luokka:Makkarat
Whitney

Whitney voi tarkoittaa seuraavia asioita: == Paikannimenä == * Whitney, kaupunki Texasissa * Whitney, kaupunki Michiganissa * Whitney, territorio Mainessa * Whitney, kunnallishallinnoton asutuskeskus Kaliforniassa * Whitney, kunnallishallinnoton asutuskeskus Idahossa * Whitney, kunnallishallinnoton asutuskeskus Nevadassa * Whitney, kunnallishallinnoton asutuskeskus Oregonissa * Whitney, kunnallishallinnoton asutuskeskus Länsi-Virginiassa * Whitney, kylä Nebraskassa * Whitney-on-Wye, kylä Britanniassa * Whitney, kalifornialaisen aavekaupungin Lone Pine Stationin entinen nimi * Mount Whitney, vuori Sierra Nevadan vuoristossa Kaliforniassa == Henkilöitä == === Sukunimenä === * Amos Whitney (1832–1920), yhdysvaltalainen mekaanikko ja tehtailija * Bret M. Whitney (s. 1955), yhdysvaltalainen lintutieteilijä ja luonto-opas * Gertrude Vanderbilt Whitney (1875–1942), yhdysvaltalainen kuvanveistäjä, mesenaatti ja taidekeräilijä * Daniel Lawrence Whitney, Larry the Cable Guy (s. 1963), yhdysvaltalainen koomikko ja näyttelijä * Eli Whitney (1765–1825), yhdysvaltalainen keksijä * Eric Whitney, Ghostemane (s. 1991), yhdysvaltalainen hip hop -artisti * Joe Whitney (s. 1988), yhdysvaltalainen jääkiekkoilija * Phyllis A. Whitney (1903–2008), yhdysvaltalainen kirjailija * Ray Whitney (s. 1972), kanadalainen jääkiekkoilija * Ryan Whitney (s. 1983), yhdysvaltalainen jääkiekkoilija * Willis R. Whitney (1868–1958), yhdysvaltalainen kemisti === Etunimenä === * Whitney Able (s. 1982), yhdysvaltalainen näyttelijä * Whitney Cummings (s. 1982), yhdysvaltalainen stand up -koomikko * Whitney Houston (1963–2012), yhdysvaltalainen R&B-;, gospel- ja pop-laulaja, näyttelijä, tuottaja ja malli * Whitney Port (s. 1985), yhdysvaltalainen televisioesiintyjä, malli, muotisuunnittelija ja stylisti * Whitney Stevens (s. 1987), panamalainen pornonäyttelijä * Whitney Thompson (s. 1987), yhdysvaltalainen malli == Muita merkityksiä == * Pratt & Whitney, yhdysvaltalais-kanadalainen lentokonemoottorien valmistaja * Whitney, Whitney Houstonin albumi * Whitney Museum of American Art eli The Whitney, taidemuseo New Yorkissa * Whitney, vuonna 2018 valmistunut dokumenttielokuva Whitney Houstonista
Seven Sistersin asema

Seven Sisters on rautatie- ja metroasema Haringeyn alueella Pohjois-Lontoossa. Asema sijaitsee Lontoon matkakortin maksualueella 3. Seven Sistersin rautatieasema on avattu vuonna 1872 osana Great Eastern Railwayn rakentamaa Stoke Newington and Edmonton Railway -rataosuutta. Metroasema on otettu käyttöön vuonna 1968 ja se on Lontoon metron Victoria Linen käytössä. Metrojunia kulkee Lontoon keskustan kautta Brixtoniin ja vastakkaiseen suuntaan Walthamstow Centralin asemalle. Tiedosto:Seven Sisters stn mainline look north.JPG|Rautatieaseman laiturialuetta Tiedosto:Seven Sisters station 032.jpg|Metron laiturialuetta Tiedosto:Seven Sisters stn subway entrance southwest.JPG|Metroaseman sisäänkäynti == Lähteet == ==Aiheesta muualla== *Seven Sistersin asema National Railin sivuilla *Seven Sistersin asema Lontoon liikennelaitoksen sivuilla Luokka:Haringeyn rakennukset ja rakennelmat Luokka:Lontoon metroasemat Luokka:Lontoon rautatieliikennepaikat Luokka:London Overgroundin asemat
Leslie Green

Leslie Green (1875 Lontoo, Yhdistynyt kuningaskunta – 31. elokuuta 1908) oli brittiläinen arkkitehti, joka suunnitteli 1900-luvun alkupuolella yli 40 Lontoon metron asemaa. Greenin suunnitelemille asemille tyypillisiä elementtejä ovat punaiset julkisivut ja tiilipäällysteiset sisätilat ja laiturialueet. ==Lähteet== Luokka:Brittiläiset arkkitehdit Luokka:Vuonna 1875 syntyneet Luokka:Vuonna 1908 kuolleet
Pertti Jenytin

Pertti Pietari Pjotr Jenytin (21. huhtikuuta 1932 Rauma – 3. syyskuuta 2022 Helsinki) oli suomalainen valokuvaaja, joka tunnettiin myös jääkiekkoilijana. ==Ura valokuvaajana== Jenytin pääsi jo kansakoulun toisluokkalaisena samassa talossa asuneen valokuvaaja Oswald Hedenströmin lähetiksi ja pian myös apulaiseksi. Oppia saatuaan Jenytin hankkiutui sotien jälkeen Monifoto- yhtiöön, jossa hän teki jo lehtikuvauksia muun muassa Seuralle ja Urheilun Kuva-Aitta -lehdelle. Asevelvollisuuden ja Viittakiven opiston jälkeen Jenytin pääsi Lehtikuvaan, jossa työskenteli aina eläköitymiseensä saakka, vimeksi toimitusjohtajana vuosina 1977–1983. ==Ura jääkiekkoilijana== Pertti Jenytin pelasi jääkiekon SM-sarjassa Karhu-Kissojen joukkueessa vuosina 1951–1957 ja HIFK:ssa vuosina 1957–1963 yhteensä 112 ottelua ja saavutti kerran SM-hopeaa sekä kerran SM-pronssia. Suomen maajoukkueessa hän pelasi seitsemän A-maaottelua. == Lähteet == ==Kirjallisuutta== * Luokka:Suomalaiset jääkiekkoilijat Luokka:Suomalaiset valokuvaajat Luokka:Vuonna 1932 syntyneet Luokka:Vuonna 2022 kuolleet
Kide (komponentti)

Kide on pietsosähköinen elektroniikan komponentti, joka on yleensä kvartsia. Kytkennässä kide värähtelee mekaanisesti ominaisvärähtelytaajuudellaan ja toimii sähköisenä resonanssipiirinä. Suuren induktanssin ja pienen sisäisen resistanssin vuoksi piirin hyvyysluku on suuri ja siten kideoskillaattorin värähtelyn spektri on hyvin kapea. Lisäksi kiteen toimintataajuuden lämpötila- ja jänniteriippuvuus ovat suhteellisen vähäisiä joten värähtelytaajuus on erittäin vakaa. Vakautta voidaan edelleen parantaa lämpötilakompensoinnin avulla. Luokka:Elektroniikan komponentit
N-liitin

N-liitin on radiotekniikassa käytetty koaksiaalikaapelille tarkoitettu RF- liitin. Tyypillisesti N-liittimiä on saatavissa 50 ja 75 Ω impedanssitasoille. == Katso myös == *BNC-liitin *SMA-liitin Luokka:Sähköliittimet
SMA-liitin

SMA-liitin on radiotekniikassa käytetty pienikokoinen koaksiaalikaapelille tarkoitettu RF-liitin. SMA-liittimessä on lukitusta varten kierre, jonka halkaisija on noin 6 mm. Sveitsiläisen liitinvalmistaja Huber+Suhnerin PC 3.5 ja SK 2.92 -liittimet muistuttavat ulkoisesti SMA-liittimiä, mutta niiden RF- mikroaalto-ominaisuudet ovat SMA-littimiä paremmat. PC 3.5-, SK 2.92- ja SMA- littimet ja adapterit ovat mekaanisesti yhteensopivia.Huber + Suhner. == Katso myös == *BNC-liitin *N-liitin == Lähteet == == Aiheesta muualla == Luokka:Sähköliittimet de:Koaxiale Steckverbinder für Hochfrequenzanwendungen#SMA-Steckverbinder he:מחבר RF#SMA ru:Коаксиальный радиочастотный разъём#SMA-коннектор
Jason Rogers

Jason Rogers (s. 31. elokuuta 1991) on saintkittsnevisläinen pikajuoksija, 4 × 100 metrin viestin MM-mitalisti. Rogers sai 2008 pronssia Calin Keski-Amerikan ja Karibian mestaruuskilpailujen 4 × 100 metrin viestissä. Nuorten Kansainyhteisön mestaruuskilpailuissa Punessa hän oli samana vuonna alle 19-vuotiaiden sarjassa kolmas 100 metrin ja neljäs 200 metrin juoksussa. Hän sijoittui Port of Spainin alle 20-vuotiaiden Pan-Amerikan mestaruuskilpailuissa 2009 kuudenneksi 100 metrillä. Rogers sijoittui seuraavana vuonna alle 20-vuotiaiden sarjassa 100 metrillä toiseksi Keski- Amerikan ja Karibian mestaruuskilpailuissa ja Carifta Gameseissa sekä kuudenneksi Monctonin MM-kilpailuissa. Delhin Kansainyhteisön kisoissa hän karsiutui 100 metrin alkuerissä. Rogers juoksi Daegun MM-kilpailuissa 2011 avausosuuden Saint Kitts ja Nevisin 4 × 100 metrin viestijoukkueessa, joka sai pronssia ajalla 38,49. Alkuerissä joukkue oli juossut maansa ennätyksen 38,47. Hän juoksi avausosuuden myös saman vuoden Guadalajaran Pan-Amerikan kisoissa, joissa Saint Kitts ja Nevis sai hopeaa sekä Mayagüezin Keski-Amerikan ja Karibian mestaruuskilpailuissa, joissa joukkue sijoittui kolmanneksi. Pan- Amerikan kisojen 100 metrillä hän karsiutui välierissä. Rogers voitti Pohjois- ja Keski-Amerikan sekä Karibian alle 23-vuotiaiden mestaruuskilpailuissa Irapuotossa 2012 kultaa 100 metrillä. Lontoon olympialaisissa hän karsiutui 100 metrin alkuerissä. Seuraavana vuonna hän sijoittui Keski-Amerikan ja Karibian mestaruuskilpailuissa 100 metrillä viidenneksi ja karsiutui Moskovan MM-kilpailuissa saman matkan välierissä. Hän karsiutui 2014 välierissä sekä Sopotin MM-hallikilpailujen 60 metrillä että Glasgow'n Kansainyhteisön kisojen 100 metrillä. Rogers kuului Saint Kitts ja Nevisin viestijoukkueeseen, joka sijoittui kuudenneksi IAAF World Relays -kilpailujen 4 × 100 metrin viestissä 2015. Pohjois- ja Keski-Amerikan sekä Karibian mestaruuskilpailuissa hän oli samana vuonna 100 metrillä kuudes. Hän sijoittui 2018 Gold Coastin Kansainyhteisön kisoissa 100 metrillä kuudenneksi ja saavutti samalla matkalla hopeaa Keski-Amerikan ja Karibian kisoissa ajalla 10,15. Liman Pan-Amerikan kisoissa 2019 hän sijoittui 100 metrillä seitsemänneksi. Vuodelle 2021 siirretyissä Tokion olympialaisissa hän karsiutui 100 metrin välierissä. == Henkilökohtaiset ennätykset == === Ulkoradat === Laji Aika Paikka Päivä 100 m 10,01 Basseterre 16. kesäkuuta 2013 200 m 20,84 México 16. elokuuta 2014 === Sisäradat === Laji Aika Paikka Päivä 60 m 6,52 Toronto 15. helmikuuta 2014 == Lähteet == Luokka:Saintkittsnevisläiset pikajuoksijat Luokka:Vuonna 1991 syntyneet Luokka:Elävät henkilöt
Sammy Case

Sammy Case on homopornonäyttelijä, joka esiintyi vuosina 2004–2006.Internet Adult Film Database: Sammy Case Hän voitti vuonna 2005 GayVN-palkinnon kategoriassa Best Threesome elokuvasta BuckleRoos 2.Gay Erotic Video Index: Sammy Case Yleensä Case on esiintynyt bottomin ominaisuudessa. Ennen uraansa aikuisviihdeteollisuudessa hän toimi eroottisena tanssijana synnyinkaupungissaan Fort Lauderdalessa Floridassa. == Lähteet == == Aiheesta muualla == * Viralliset sivut (sisältää pornografista aineistoa) * Luokka:Yhdysvaltalaiset pornonäyttelijät Luokka:Homopornonäyttelijät Luokka:Syntymävuosi puuttuu Luokka:Elävät henkilöt
Ooredoo Tunisia

Ooredoo Tunisia (aikaisemmin Tunisiana, ) on tunisialainen teleoperaattori, joka perustettiin vuonna 2002. Sen päämaja sijaitsee maan pääkaupungissa Tunisissa. Ooredoo on Tunisian johtava matkapuhelinliittymä. Yhtiön omistus siirtyi egyptiläiseltä Orascom Telecomilta Wataniya Telecomille marraskuussa 2010 1,2 miljoonan dollarin kaupassa.QTel, Princesse to Buy Orascom's Tunisiana Stake businessweek 22.11.2010 Viitattu 14.7.2012 24\. huhtikuuta 2014 Tunisiana muutti uuden omistuksen myötä nimensä Ooredoo Tunisiaksi. ==Sponsorointi== Tunisiana toimi sponsorina pääosin urheilun parissa. Se järjestää muun muassa nuorten jalkapallotapahtumia, katukoripalloa ja rantatennistä. Tunisiana oli myös yksi sponsoreista Karthagon jazztapahtumassa.tuniscope Viitattu 14.7.2012 ==Lähteet== Luokka:Matkapuhelinoperaattorit Luokka:Internet-palveluntarjoajat Luokka:Tunisialaiset yritykset
Udo Zimmermann

Udo Zimmermann (6. lokakuuta 1943 Dresden – 22. lokakuuta 2021) oli saksalainen säveltäjä.NEOS: Udo ZimmermannAllMusic: Udo Zimmermann Zimmermann oli vuosina 1954–1962 Dresden Kreuzchorin jäsen. Hän opiskeli Dresdenin konservatoriossa säveltämistä, orkesterin johtamista ja laulamista. Hänet valittiin vuonna 1970 Dresdenin Semperoperin dramaturgiksi. Sitä ennen hän oli toiminut Walter Felsensteinin avustajana Komische Oper Berlinissä. Dresdenissä Zimmermann perusti Studio Neue Musikin, josta kehittyi Dresdenin nykymusiikin keskus ja edelleen vuonna 2004 Europäisches Zentrum der Künste Hellerau. Zimmermann timi Helleraun taiteellisena johtajana 2004–2008. Leipzigin oopperan taiteellisena johtajana Zimmernmann toimi vuodet 1990–2000. Ooppera sai tuolloin kansainvälistä mainetta monien maailmanensi-iltojensa ansiosta. Oopperatalossa ensiesitettiin muun muassa Karlheinz Stockhausenin, Dieter Schnebelin ja Hörg Herchetin tuotantoa. Vuonna 1993 Leipzigin ooppera sai vuoden oopperatalon tittelin. Zimmermann jatkoi Leipzigista Deutsche Oper Berliniin taiteelliseksi johtajaksi, jona hän toimi 2001–2003. Vuonna 2008 Zimmermannista tuli Saksin taideakatemian puheenjohtaja. Baijerin radion musica viva -konserttisarjan taiteellisena johtajana hän toimi 1997–2011, jolloin hän oli vastuussa melkein 200 maailmanensi-illan tuotannosta. Hän sävelsi lukuisia oopperoita, joita ovat Levins Mühle (1972), Der Schuhu und die fliegende Prinzessin (1976), Die wundersame Schustersfrau (1981) ja Weiße Rose (1985). Hänen muita teoksiaan ovat Sinfonia come un grande Lamento (1977) ja Pax Questuosa (Der klagende Friede) (1982) solisteille, kolmelle kuorolle ja orkesterille. Zimmermann oli Euroopan tieteiden ja taiteiden akatemian jäsen. Hän sai vuonna 1993 Bundesverdienstkreuzin (1. luokka). Hän oli myös Ordre des Arts et des Lettresin upseeri. == Lähteet == == Aiheesta muualla == * Operone.de: Udo Zimmermann Luokka:Saksalaiset säveltäjät Luokka:Saksalaiset oopperasäveltäjät Luokka:Vuonna 1943 syntyneet Luokka:Vuonna 2021 kuolleet
Kyle Lewis

Kyle Lewis (s. 1971) on homopornonäyttelijä, joka on työskennellyt muun muassa All Worlds Videolle. Hän on 180-senttinen ja esiintyjänä versatile. Hän voitti vuonna 2004 Grabby- ja vuonna 2005 GayVN-palkinnon. Molemmat palkinnot tulivat "parhaan ryhmäkohtauksen" kategoriassa, ja elokuva oli Bolt.Gay Erotic Video Index: Kyle Lewis Lewis esiintyi aikuisviihde-elokuvissa vuosina 2004–2008.Internet Adult Film Database: Kyle Lewis == Lähteet == == Aiheesta muualla == * Luokka:Homopornonäyttelijät Luokka:Vuonna 1971 syntyneet Luokka:Elävät henkilöt
Andrew Watson (piispa)

Andrew Watson (s. 1961) on brittiläinen anglikaanikirkon pappi, joka toimii Astonin piispana Birminghamin hiippakunnassa. Hänet konsekroitiin vuonna 2008.Suffragan Bishops in the Church of England Hänen edeltäjänsä virassa oli John Austin. Watsonin isovanhemmat isän puolelta olivat aikoinaan lähetystyössä Kiinassa. Watson opiskeli Winchester Collegessa ja Corpus Christi Collegessa. Hänellä on puoliso Beverly, ja parilla on neljä lasta: Hannah, Samuel, Joseph ja Lydia.New Bishop of Aston announced == Lähteet == Luokka:Englannin kirkon piispat Luokka:Vuonna 1961 syntyneet Luokka:Elävät henkilöt
Andrew Watson

Andrew Watson on seuraavien henkilöiden nimi: * Andrew Lowe Watson, brittiläinen säveltäjä * Andrew Watson, skotlantilainen jalkapalloilija * Andrew Watson, englantilainen jalkapalloilija * Andrew Watson, brittiläinen anglikaanipiispa * Andrew Watson, brittiläinen tieteilijä * Andrew Watson, irlantilainen kilpa-autoilija
Hasselblatt

Hasselblatt on muun muassa seuraavien suomalaisten henkilöiden sukunimi: * Alexander Fridolf Hasselblatt (1834–1905), kenraalimajuri * Alarik Hasselblatt (1847–1905), Oulun pormestari, hovioikeuden asessori ja valtiopäivämies * Charles Hasselblatt (1895–1918), jääkärialiupseeri * Emil Hasselblatt (1874–1954), kirjastonhoitaja ja kirjallisuuden tutkija * Hans Henrik Hasselblatt (1771–1829), Oulun pormestari ja laamanni * Ivar Hasselblatt (1893–1948), jääkärimajuri * I. W. Hasselblatt (1864–1948), Vaasan pormestari ja laamanni * Rolf Hasselblatt (1936–2023), yritysjohtaja ja kauppaneuvos. == Katso myös == * Hasselblad
George Buckbee

George Lewis Buckbee (2. lokakuuta 1931 Stamford, Connecticut, YhdysvallatOtavan Iso Musiikkitietosanakirja 1, s. 496. Helsinki 1976. ISBN 951-1-02381-0 (Joissakin lähteissä syntymäpäiväksi ilmoitetaan 10. helmikuuta.) – 22. kesäkuuta 2012 Siuntio) oli yhdysvaltalaissyntyinen suomalainen professori, joka vaikutti monipuolisesti Suomen musiikkielämään. Buckbee tutustui suomalaiseen musiikkiin suomalaisen vaimonsa kautta ja opiskeli Suomessa apurahan turvin vuosina 1959–1960. Hän sai jälleen vuonna 1964 apurahan ja tuli perheensä kanssa Helsinkiin. Vuonna 1965 hän astui Kansallisoopperan palvelukseen. Vuosina 1968–1969 hän työskenteli Oslossa mutta palasi sen jälkeen taas Kansallisoopperaan. Vuosina 1973–1996 hän oli Pacific-yliopiston professorin virassa ja jäätyään eläkkeelle hän palasi jälleen Suomeen, jossa hän 2005–2007 johti Svenska Oratorieköreniä mutta vieraili myös Yhdysvalloissa. Buckbee työskenteli myös Sibelius-Akatemiassa oopperakoulutuksessa. Savonlinnan oopperajuhlien harjoitussäestäjä hän oli 1966–1973 ja valmensi ja johti kamarioopperoita televisiolle sekä säesti äänityksissä Kansallisoopperan taiteilijoita. Buckbee käänsi englanniksi Leevi Madetojan Pohjalaisia ja Aarre Merikannon oopperan Juha. Hänellä oli tekeillä muistelmat Yrjö Kilpisestä.George Buckbee.Klassinen.fi. Viitattu 14.7.2012. Buckbee sai Suomen kansalaisuuden vuonna 2007. ==Lähteet== ==Aiheesta muualla== * George Buckbeen muistokirjoitus Helsingin Sanomissa. Luokka:Suomalaiset muusikot Luokka:Suomalaiset professorit Luokka:Yhdysvaltalaiset muusikot Luokka:Yhdysvaltalaiset professorit Luokka:Vuonna 1931 syntyneet Luokka:Vuonna 2012 kuolleet
Tennis (albumi)

Tennis on englantilaisen laulaja-lauluntekijä ja kitaristi Chris Rean kolmas studioalbumi. Julkaisuvuosi on 1980 ja hän on sen itse tuottanut. Levy-yhtiö on englantilainen Magnet Records. LP-levyn luettelotunnus on 7C 062-63748 ja C-kasetin 262-63748. == Kappaleet == Chris Rea on tehnyt kaikki kappaleet. ”No Work Today” ja ”Friends Across the Water” ovat instrumentaaleja. Muiden kappaleiden sanat on painettu LP-levyn suojakuoreen. Kuoren kääntöpuolella on David Magnusin ottama puolivartalokuva Chris Reasta. == Kokoonpano == * Chris Rea – soolokitara, slide-kitara, flyygeli, kosketinsoittimet ym. * Dave Burton – kitara * Mick Hutchinson – Fender-basso * Norman Nosebait – rummut * Graham Watson – kosketinsoittimet, syntetisaattori, hanuri * Mark Rea – lyömäsoittimet Vierailevat muusikot: * Geoff Driscoll – saksofonit * Raphael Ravenscroft – saksofonit * Lee Thornberg – trumpetti * Raoul Gonzales – vetopasuuna, bassopasuuna * Andy Schwartz – kosketinsoittimet Thornberg ja Ravenscroft ovat tehneet puhallinsoittimien sovitukset. Raoul Gonzales esiintyy levyllä Brazil F.C:n, Lee Thornburg The Confederate Cavalryn (The Grey Ones) ja Mark Rea Mr Really Good Ices Ltd:n suosiollisella luvalla. Taustalaulajat: * Chris Rea * George Chandler * Jimmy Chambers * Pete Wingfield * Stuart (Schwepy) Epps * Watsoni Apuhenkilökunta: * Willy Grimston * Alan Morris Managerit yhtiöstä Pendulum Management, 11 Cross Keys Close, London, W.1. * John McCoy * Jim Beach Kiitokset: * Gus Dudgeon – housuprässi + AC 30 * Jean Roussell – pianotunnit + Bad Food Guide * Roger Taylor – Strat * Bill Peacock – kameratyö * Rico Capaldi * Tom Arena * Stuart * Magnetin henkilökunta == Tuotantotiedot == * Tuottaja ja sovittaja: Chris Rea * Äänityspaikka: Chipping Norton Studios, Oxfordshire, Englanti * Äänittäjä ja miksaaja: Barry Hammond * Kansitaide: Hothouse * Levypussin valokuva: David Magnus Erityiskiitokset australialaiselle "Hang Tenille" luvasta käyttää tennis-teemakuvaa. Kansikuvassa on silmänkantamattomiin tenniskenttiä sekä niillä pelaajia. Etualalla näkyy muusikoita ja auringon virkaa esittää tennispallo. Kannen kääntöpuolen kuvassa tenniskentät ovat tyhjentyneet ja näkyvissä on vain kitaristi. == Lähteet == * Chris Rea LP Tennis (Magnet Records 7C 062-63748) 1980 Luokka:Chris Rean albumit Luokka:Vuoden 1980 albumit
Strandman

Strandman on muun muassa seuraavien henkilöiden sukunimi: * Aleksander Maximilian Strandman (1856–1933), suomalainen senaattori ja Venäjän armeijan eversti * Ernst August Strandman (1832–1900), suomalainen kirjallisuuden tutkija ja itämaisen kirjallisuuden professori * Jaana Strandman (s. 1972), perussuomalaisten poliitikko, kansanedustaja ja opettaja * Otto August Strandman (1875–1941), Viron pääministeri 1919 * Ville Strandman (s. 1990), suomalainen jalkapalloilija. Luokka:Sukunimet
Haihatus

Haihatus on Joutsassa sijaitseva taidetta tuottava ja kulttuuritapahtumia järjestävä taidekeskus. Se toimii kolmessa talossa, joissa ovat Haihatuksen pääkonttori, taiteilijaresidenssit sekä työskentely-, harjoittelu-, esiintymis- ja yhteisiä oleskelutiloja. Haihatuksessa järjestetään nykytaiteen kesänäyttelyitä, tapahtumia ja muita näyttelyitä ympäri vuoden. ==Historia== Raimo Auvisen ja Merja Metsäsen muuttaessa pääkaupungista maaseudulle vuonna 1989 sekä huolestuneet kaupunkilaissukulaiset että huvittuneet maalaisnaapurit huokailivat muuttoa hetken haihatukseksi. Toiminta alkoi Nokan vanhalla kyläkoululla Hartolassa. Vuosikausia kytenyt hinku kerätä maaseudun takapihoilla ja liitereissä syntyneitä teoksia omalle pihalle veistospuistoksi toteutettiin 1990-luvun lopulla. Koulun kellari ja avovintti tyhjennettiin näyttelytiloiksi, jonka nimeksi tuli Haihatus. Ensimmäisen näyttelyn suojelijana toimi M.A. Numminen:"omien vuosiensa 1966-1969, 1973-1979, 1984-1989 sekä vuosien 1994 ja 2000 osalta." Seuraavana kesänä 2001 näyttelyä ei enää rajattu pelkästään kansantaiteilijoille, vaan mukaan hyväksyttiin myös henkeen sopivia ammattilaisia. Taiteen tiloiksi uhrattiin myös koulun vanhat huussit ja navetta lantalaa myöten. Kenttää laajennettiin myös esittävän taiteen puolelle. Koulun viereen rakennetussa metsäteatterissa esitti kyläläisistä koottu Forest Camp-ryhmä muusiikkipitoista kesäteatteri-ilottelua Menikö metsään? Haihatus muutti Joutsaan vuonna 2001, kunnan entiseen kurjainhoitolaitokseen, ja se muuttui taidelaitokseksi. Uusi paikka on melkein Nelostien varrella. Vuonna 2003 perustettiin yhdistys Haihatuksen Henki ry, jonka tarkoitukseksi kirjattiin taiteiden tekemisen ja esille tuomisen rohkaiseminen sekä erilaisten tapahtumien ja taideprojektien järjestäminen. Kymmenennen toimintavuoden kunniaksi yhdistys järjesti valtakunnallisen Kulttuurin kiertotie -näyttelykiertueen. Keväällä 2009 näyttelytoiminta siirtyi yhdistyksen hallinnoitavaksi opetusministeriön myöntämällä valtakunnallisten kulttuuritapahtumien tuella. Paikan perustaja Merja Metsänen kuoli marraskuussa 2018 ja Raimo Auvinen seuraavana vuonna. Haihatukselle tuli uusi omistaja, taiteilija-muusikko Risto Puurunen. ==Katso myös== *ITE-taide == Lähteet == ==Aiheesta muualla== * Taidelaitoksen verkkosivu * Haihatus Facebookissa Luokka:Suomen taidegalleriat Luokka:Kesänäyttelypaikat Luokka:Taiteilijaresidenssit Luokka:Joutsan rakennukset ja rakennelmat
Yoigo

Yoigo on espanjalainen teleoperaattori, joka oli ennen osa Telia Companyä ja vuodesta 2016 lähtien espanjalaisen teleyhtiö Grupo MásMóvilin tytäryhtiö. Vuonna 2012 TeliaSonera ilmoitti myyvänsä Yoigon,Lähteet: Teliasonera myy espanjalaisen Yoigon mutta 2013 emoyhtiö kuitenkin ilmoitti jatkavansa Yoigon kehittämistä. TeliaSonera jatkaa espanjalaisen operaattorinsa Yoigon kehittamistä Kesäkuussa 2016 Telia ilmoitti myyvänsä osuutensa Yoigosta. Kauppa toteutui syyskuussa 2016. ==Lähteet== ==Aiheesta muualla== *Yrityksen kotisivut Luokka:Espanjalaiset yritykset Luokka:Matkapuhelinoperaattorit
Mutual Film

Mutual Film Corporation oli varhainen yhdysvaltalainen elokuvayhtiö, joka tunnetaan nykyään parhaiten Charlie Chaplinin lyhytelokuvista. John Freuler ja John Aitken perustivat maaliskuussa 1912 Mutual Filmin, joka oli yksi ensimmäisiä Wall Streetiltä rahoitusta saaneista elokuvayhtiöistä. Yhtiö sai 2,5 miljoonan dollarin pääoman ja pystyi sen turvin hankkimaan nopeasti menestystä. Yhtiö hankki tunnettuja tuottajia muilta yhtiöiltä ja nousi pian Yhdysvaltain suurimpien elokuvalevittäjien joukkoon. Vaikka Mutualin jakamat viikoittaiset yksikelaiset elokuvat olivat suosittuja, se tuotti myös muutamia pidempiä elokuvia, kuten Thomas H. Incen The Battle of Gettysburg ja D. W. Griffithin The Avenging Conscience. Aitken jätti Mutualin 1915 ja vei Incen ja Griffithin mukanaan. Aitken ja Griffith jätti yhtiön, koska se ei suostunut rahoittamaan Griffithin Kansakunnan syntyä. Mutual palasi tämän jälkeen lyhytelokuvien jakelijaksi ja teki 1916 sopimuksen Charlie Chaplinin kanssa. Chaplinin Mutual-elokuvia olivat muun muassa Panttilainaaja ja Pikkutunneilla. Chaplin siirtyi 1917 First Nationalille, vaikka Mutual tarjosi miljoonan dollarin sopimusta. Mutualin tilanne heikentyi nopeasti, ja sen johtaja Fruler jätti yhtiön 1918. Se liitettiin pian tämän jälkeen Affiliated Distributors Companyyn. == Lähteet == Luokka:Yhdysvaltalaiset elokuvayhtiöt